rejauldu/bengali-wikipedia huggingface dataset:
উইলিয়াম টমাস ব্লানফোর্ড (৭ অক্টোবর, ১৮৩২-২৩ জুন, ১৯০৫) একজন ইংরেজ প্রকৃতিবিদ ও ভূতত্ত্ববিদ। ভারতীয় উপমহাদেশে প্রাণিবিদ্যার বাইবেলখ্যাত The Fauna of British India, Including Ceylon and Burma-এর অন্যতম প্রধান সম্পাদক ছিলেন তিনি।   জীবনী  ব্লানফোর্ড ১৮৩২ সালে লন্ডনে জন্মগ্রহণ করেন। ব্রাইটন ও প্যারিসে তিনি পারিবারিক বিদ্যালয়ে শিক্ষা গ্রহণ করেন। প্রথম দিকে তিনি ব্যবসা-বাণিজ্যে কর্মজীবন শুরু করার চেষ্টা করেন। ১৮৫১ সালে দেশে ফিরে তিনি রয়েল স্কুল অফ মাইনসে ভর্তি হন। ১৮৫৪ সালে ব্লানফোর্ড ও তার ভাই হেনরি ফ্রান্সিস ব্লানফোর্ড জিওলজিক্যাল সার্ভে অফ ইন্ডিয়ায় যোগ দেন। দীর্ঘ সাতাশ বছর সেখানে কাজ করার পর ১৮৮২ সালে তিনি অবসর গ্রহণ করেন। অবসর গ্রহণের পর তিনি The Fauna of British India, Including Ceylon and Burma সম্পাদনার কাজ হাতে নেন।   ব্লানফোর্ডের সম্মানে রাখা শ্রেণী ও প্রজাতির নাম   উইলিয়াম টমাস ব্লানফোর্ডের নামে যে সমস্ত শ্রেণীর নাম রাখা হয়েছে সেখুলো হল:   ব্লানফোর্ডিয়া (A. Adams, 1863): মলাস্কের একটি গণAdams A. (1863). "On a new Genus of Terrestrial Mollusks from Japan". Annals and Magazine of Natural History (3)12: 424-425. plate VII, figures 11-12.  ব্লানফোর্ডের খাটোহাঁটু তুলিকা (Calandrella blanfordi, Shelley, 1902)  Draco blanfordii (Boulenger, 1885)  Acanthodactylus blanfordii (Boulenger, 1918) - Blanford's Fringe-fingered Lizard  Psammophilus blanfordanus (Stoliczka, 1871) - Blanford's Rock Agama  Leptotyphlops blanfordii (Boulenger, 1890) - ব্লানফোর্ডের কেঁচো সাপ  ব্লানফোর্ডের খেঁকশিয়াল (Vulpes cana, Blanford, 1877)   প্রকাশিত গ্রন্থসমূহ  থাম্ব|১৮৮৮ সালে ব্লানফোর্ড অঙ্কিত মার্বেল বিড়াল  ১৮৮৯: A manual of the geology of India - দ্বিতীয় খণ্ড - অন্যান্য লেখকঃ হেনরি বেনেডিক্ট মেডিকট, ভ্যালেন্টাইন বল, ফ্রেডরিক রিচার্ড ম্যালেট  ১৮৮৮: স্তন্যপায়ী  ১৮৮৯: পাখি - প্রথম খণ্ড - ইউজিন উইলিয়াম ওটসের সাথে  ১৮৮৯: পাখি - দ্বিতীয় খণ্ড - ইউজিন উইলিয়াম ওটসের সাথে  ১৮৮৯: পাখি - তৃতীয় খণ্ড - ইউজিন উইলিয়াম ওটসের সাথে  ১৮৮৯: পাখি - চতুর্থ খণ্ড - ইউজিন উইলিয়াম ওটসের সাথে  ১৮৮৯: The Fauna of British India, Including Ceylon and Burma. Birds, প্রথম খণ্ড ইউজিন উইলিয়াম ওটসের সাথে  ১৮৮৯: The Fauna of British India, Including Ceylon and Burma. Birds, দ্বিতীয় খণ্ড ইউজিন উইলিয়াম ওটসের সাথে  ১৮৮৯: The Fauna of British India, Including Ceylon and Burma. Birds, তৃতীয় খণ্ড ইউজিন উইলিয়াম ওটসের সাথে  Blanford W. T. & Godwin-Austen H. H. 1908: Mollusca. Testacellidae and Zonitidae. The Fauna of British India, Including Ceylon and Burma.  ১৯২২: Birds - volume 1 - অ্যাডওয়ার্ড চার্লস স্টুয়ার্ট বাকের ও ইউজিন উইলিয়াম ওটসের সাথে।   তথ্যসূত্র    বহিঃসংযোগ    portrait and obituary  Chrono-Biographical Sketch: William T. Blanford   Eastern Persia: An account of the Journeys of the Persian Boundary Commission  বিষয়শ্রেণী:১৮৩২-এ জন্ম বিষয়শ্রেণী:১৯০৫-এ মৃত্যু বিষয়শ্রেণী:ইম্পেরিয়াল কলেজ লন্ডনের প্রাক্তন শিক্ষার্থী বিষয়শ্রেণী:রয়েল পদক বিজয়ী বিষয়শ্রেণী:ওয়ালএস্টোন পদক বিজয়ী বিষয়শ্রেণী:ব্রিটিশ ভারতের প্রকৃতিবিদ বিষয়শ্রেণী:প্রকৃতিবিদ বিষয়শ্রেণী:পক্ষিবিজ্ঞানী বিষয়শ্রেণী:রয়েল সোসাইটির সভ্য বিষয়শ্রেণী:এশিয়াটিক সোসাইটির সভাপতি
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  মাসুম-আল-হাসান (আলাপ) ১৪:৩৯, ৩০ আগস্ট ২০২৩ (ইউটিসি) অ্যাঞ্জেলা সোমারস   – (অপসারণের প্রস্তাবনা দেখুনলগ দেখুন) () যেহেতু WP:PORNBIO বর্তমানে উল্লেখযোগ্যতার জন্য মানদণ্ড নয়। দেখুন: WP:ENT। ‍~ কাপুদান পাশা (বার্তা - অবদান) ০৭:৪২, ২৪ আগস্ট ২০২৩ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
হাতিয়র বহুমুখী কামিল এম.এ মাদ্রাসা বাংলাদেশের রাজশাহী বিভাগের জয়পুরহাট জেলার কালাই উপজেলার একটি আলিয়া মাদ্রাসা। মাদ্রাসাটি ১৯২৮ সালে হাজী কুদরতুল্লাহ মন্ডল, আব্দুল আলী মন্ডল ও কাজী মোহাম্মদ আলীর উদ্যোগে মাদ্রাসাটি প্রতিষ্ঠিত হয়। বর্তমানে মাদ্রাসার দাখিল ও আলিম স্তর বাংলাদেশ মাদ্রাসা শিক্ষাবোর্ডের অধীনে পরিচালিত হয়, এবং মাদ্রাসার ফাজিল ও কামিল স্তর ইসলামি আরবি বিশ্ববিদ্যালয়ের অধিভুক্ত রয়েছে। মাদ্রাসাটি ফলাফলের দিক দিয়ে নিজ জেলা ও উপজেলার শীর্ষে অবস্থান করে।   ইতিহাস  ১৯২৮ সালে তৎকালীন সময়ে কালাই উপজেলা শ্রীমতি কৃষ্ণকামিনী চৌধুরানী নামক হিন্দু নারীর নিয়ন্ত্রণে ছিলো। এই অঞ্চলে ইসলামি শিক্ষার বেশ অভাব ছিলো। এই অভাব পূরণের জন্য কুদরতুল্লাহ, আব্দুল আলী ও মোহাম্মদ আলীর সমগ্র হাতিয়র গ্রামের মানুষের একত্রিত করে একটি মাদ্রাসা নির্মাণের প্রস্তাব দেন। গ্রামের মানুষ সম্মতি প্রকাশ করলে সবার থেকে আর্থিক সাহায্য নিয়ে তারা তিনজন মাদ্রাসা নির্মাণের কাজ শুরু করেন। সেই সময় হাতিয়র গ্রাম ৩নং কালাই ইউনিয়ন পরিষদের (বর্তমানে আহম্মেদাবাদ ইউনিয়ন) অধীনে ছিলো।  মাদ্রাসাটি ১৯৪৩ সালে নিউস্কীম মাদ্রাসায় উন্নিত হয়, এরপরে ১৯৫০ সালে মাদ্রাসাটি দাখিল স্তরের স্বীকৃতি লাভ করে। এরপরে মাদ্রাসা কর্তৃপক্ষের চেষ্টায় ১৯৭৮ সালে আলিম ও ১৯৯৭ সালে ফাজিল স্তরের স্বীকৃতি লাভ করে। এছাড়াও মাদ্রাসাটি ১৯৮০ সালে বাংলাদেশ সরকারের এমপিও ভুক্ত প্রতিষ্ঠানের স্বীকৃতি লাভ করে। ২০০৬ সালে কুষ্টিয়া ইসলামী বিশ্ববিদ্যালয় আইন সংশোধন করে আলিয়া মাদ্রাসাসমূহ অন্তর্ভুক্ত করলে এই মাদ্রাসাও ইসলামী বিশ্ববিদ্যালয়ের অধিভুক্তি লাভ করে। এরপরে ২৭ ফেব্রুয়ারি মাদ্রাসা কুষ্টিয়া ইসলামী বিশ্ববিদ্যালয় থেকে কামিল স্তরের স্বীকৃতি লাভ করে।  ২০২০ সালে মাদ্রাসায় সরকারি প্রকল্প কর্তৃক একটি বহুতল নির্মিত হয়।   শিক্ষা কার্যক্রম  মাদরাসাটিতে কামিল স্নাতকোত্তর পর্যায়ে তিনটি বিভাগ চালু রয়েছে। মাদ্রাসাটিতে দাখিল থেকে শুরু করে সর্বোচ্চ পর্যায় কামিল শ্রেণী পর্যন্ত পাঠদান করা হয়। মাদ্রাসার ফাযিল স্নাতক পর্যায়ে পাস কোর্স ছাড়াও ফাযিল পর্যায়ে আল-কোরআন এন্ড ইসলামিক স্টাডিজ বিষয়ে অনার্স কোর্স চালু আছে। এছাড়াও কামিল শ্রেণীতে হাদিস, তাফসির ও দাওয়াহ বিভাগ চালু রয়েছে। এইচএসসি সমমান আলিম পর্যায়ে দুটি বিভাগ চালু আছে-সাধারণ ও বিজ্ঞান। এস.এস.সি সমমান দাখিল পর্যায়ে দুইটি বিভাগ চালু রয়েছে-সাধারণ ও বিজ্ঞান।   তথ্যসূত্র   বিষয়শ্রেণী:জয়পুরহাট জেলার আলিয়া মাদ্রাসা বিষয়শ্রেণী:কালাই উপজেলা বিষয়শ্রেণী:১৯২৮-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯২৮-এ ব্রিটিশ ভারতে প্রতিষ্ঠিত বিষয়শ্রেণী:বাংলাদেশের কামিল মাদ্রাসা
বিগ ফ্লেম যুক্তরাজ্যের "শ্রমিক-শ্রেণির অভিযোজনসহ একটি বিপ্লবী সমাজতান্ত্রিক নারীবাদী সংগঠন" । ১৯৭০ সালে এটি লিভারপুলে প্রতিষ্ঠিত হয়, দলটি প্রাথমিকভাবে দ্রুত বৃদ্ধি পেয়েছিল, অন্যান্য কয়েকটি শহরে শাখা তৈরি হয়েছিল। এর প্রকাশনাগুলো জোর দিয়েছিল যে "একটি বিপ্লবী দল প্রয়োজন কিন্তু বিগ ফ্লেম সেই দল নয়, বা এটি সেই দলের ভ্রূণও নয়"। দলটি ইতালীয় লোটা কন্টিনুয়া দল দ্বারা প্রভাবিত ছিল।   দলটি একটি ম্যাগাজিন, বিগ ফ্লেম এবং একটি জার্নাল, বিপ্লবী সমাজতন্ত্র প্রকাশ করে।  সদস্যরা হ্যালিউড এবং দাগেনহামের ফোর্ড প্ল্যান্টে সক্রিয় ছিলেন এবং আত্ম-বিশ্লেষণে এবং বৃহত্তর ট্রটস্কিস্ট গোষ্ঠীর সাথে তাদের সম্পর্ক বিবেচনা করার জন্য প্রচুর সময় ব্যয় করেছিলেন।   সময়ের সাথে সাথে, তারা তাদের রাজনীতিকে " স্বাধীনতাবাদী মার্কসবাদী " হিসেবে বর্ণনা করে এসেছিল। ১৯৭৬ সালে স্পেশাল ডেমোনস্ট্রেশন স্কোয়াডের একজন আন্ডারকভার কর্মকর্তা দলটিতে অনুপ্রবেশের ব্যর্থ চেষ্টা করেছিলেন।  ১৯৭৮ সালে তারা ট্রটস্কিস্ট ইন্টারন্যাশনাল মার্কসবাদী গ্রুপের নেতৃত্বে সমাজতান্ত্রিক ঐক্য নির্বাচনী জোটে যোগদান করে।   ১৯৮০ সালে, লিবার্টারিয়ান কমিউনিস্ট গ্রুপের নৈরাজ্যবাদীরা বিগ ফ্লেমে যোগ দেয়। এই সময়ে বিপ্লবী মার্কসবাদী স্রোতও যোগ দেয়। তবে, গোষ্ঠীর আরও সদস্য লেবার পার্টিতে চলে যাওয়ায়, জার্নালটি ১৯৮২ সালে প্রকাশনা বন্ধ করে দেয়, এবং ১৯৮৪ সালের দিকে দলটি বিলুপ্ত হয়ে যায়।  দলের প্রাক্তন সদস্যরা ১৯৮৭ সালেগণ-বাজার ট্যাবলয়েড সংবাদপত্র দ্য নিউজ সানডে চালু করার সাথে জড়িত ছিল, যেটি একই বছর গুটিয়ে যায়।   দলটির নামটি একটি টেলিভিশন নাটক, দ্য বিগ ফ্লেম (১৯৬৯) থেকে নেওয়া হয়েছে, যা জিম অ্যালেনের লেখা এবং কেন লোচ পরিচালিত বিবিসির বুধবার প্লে সিজনের জন্য। এটি লিভারপুল ডকসে একটি কাল্পনিক ধর্মঘট এবং কাজ করার ব্যাপার নিয়ে তৈরি করা হয়েছিল।    তথ্যসূত্র    আরও পড়া    থম্পসন পি., লুইস জি. বিপ্লব অসমাপ্ত? ট্রটস্কিজম অন-লাইনে এনসাইক্লোপিডিয়া (ইটিওএল) এ ট্রটস্কিজমের সমালোচনা ( বিগ ফ্লেম লিভারপুল ১৯৭৭-এর মূল নিবন্ধ থেকে)  বিষয়শ্রেণী:১৯৮৪-এ বিলুপ্ত রাজনৈতিক দল বিষয়শ্রেণী:১৯৭০-এ প্রতিষ্ঠিত রাজনৈতিক দল
ওস্তাদ আয়েত আলী খাঁ (২৬ এপ্রিল ১৮৮৪ - ২ সেপ্টেম্বর ১৯৬৭) ছিলেন উপমহাদেশের প্রখ্যাত উচ্চাঙ্গ সঙ্গীতশিল্পী, সেতার ও সুরবাহার বাদক। তিনি মাইহার ও রামপুর রাজ্যের রাজসঙ্গীতজ্ঞ হিসেবে নিয়োজিত ছিলেন। যন্ত্র ও উচ্চাঙ্গ সঙ্গীতে অবদানের জন্য তিনি ১৯৬১ সালে পাকিস্তান সরকারের 'তমঘা-ই-ইমতিয়াজ' খেতাব, ১৯৭৬ সালে মরণোত্তর বাংলাদেশ শিল্পকলা একাডেমি পুরস্কার এবং ১৯৮৪ সালে মরণোত্তর স্বাধীনতা পুরস্কারে ভূষিত হন।   প্রাথমিক জীবন  আয়েত আলী ১৮৮৪ সালের ২৬ এপ্রিল তাদানীন্তন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) ব্রাহ্মণবাড়িয়ার নবীনগর উপজেলার শিবপুর গ্রামের এক সঙ্গীত পরিবারে জন্মগ্রহণ করেন। তার পিতা সবদর হোসেন খাঁ ছিলেন একজন সঙ্গীতজ্ঞ। তার বড় দুই ভাই ফকির আফতাবউদ্দিন খাঁ ও ওস্তাদ আলাউদ্দিন খাঁও উপমহাদেশের প্রখ্যাত সঙ্গীত ব্যক্তিত্ব।  দশ বছর বয়সে তিনি তার বড় ভাই ফকির আফতাবউদ্দিন খাঁর নিকট সঙ্গীতের তালিম গ্রহণ করা শুরু করেন। সাত বছর তার কাছে সরগম ও রাগ-রাগিণীর তালিম গ্রহণের পর তিনি মাইহারে তার আরেক বড় ভাই আলাউদ্দিন খাঁর নিকট চলে যান। সেখানে তিনি সেতার ও সুরবাহারের তালিম নেন। পরে আলাউদ্দিন খাঁ তাকে রামপুরে তার গুরু ওয়াজির খাঁর নিকট পাঠান। সেখানে তিনি ১৩ বছর সঙ্গীত সাধনা করেন।   কর্মজীবন  সঙ্গীতে শিক্ষাগ্রহণ শেষে তিনি মাইহার রাজ্যের সভাবাদক হিসেবে কর্মজীবন শুরু করেন। তার স্থান হয় ভাই আলাউদ্দিন খাঁর পাশেই। তারা দুজনে মিলে সেখানে ঐকতান-বাদকদল গঠন করেন। পরে তিনি রামপুরের রাজদরবারেও সভাবাদক হিসেবে অধিষ্ঠিত হন। ১৯৩৫ সালের মে মাসে কবিগুরু রবীন্দ্রনাথ ঠাকুরের আহ্বানে তিনি শান্তিনিকেতনে যান। সেখানে তিনি বিশ্বভারতীর যন্ত্রসঙ্গীত বিভাগের প্রধানের পদে যোগ দেন। কিন্তু শারীরিক অসুস্থতার কারণে তিনি দেশে ফিরে আসেন এবং বাকি জীবন সঙ্গীতে মগ্ন থাকেন।   ব্যক্তিগত জীবন  আয়েত আলী উমর-উন-নেসা খানমের সাথে বিবাহবন্ধনে আবদ্ধ হন। তাঁদের তিন কন্যা ও তিন পুত্র। তিন কন্যা আম্বিয়া, কোহিনূর, ও রাজিয়া এবং তিন পুত্র প্রখ্যাত সঙ্গীতজ্ঞ আবেদ হোসেন খান, বাহাদুর হোসেন খান, ও সঙ্গীত গবেষক ও লেখক মোবারক হোসেন খান।   সম্মাননা   ১৯৬০ সালে 'গভর্নর পদক'  ১৯৬১ সালে পাকিস্তান সরকারের 'তমঘা-ই-ইমতিয়াজ' খেতাব  ১৯৬৬ সালে রাষ্ট্রীয় পুরস্কার প্রাইড অফ পারফরম্যান্স  ১৯৭৬ সালে মরণোত্তর বাংলাদেশ শিল্পকলা একাডেমি পুরস্কার  উচ্চাঙ্গ সঙ্গীতে অবদানের জন্য ১৯৮৪ সালে মরণোত্তর স্বাধীনতা দিবস পুরস্কার  তার স্মরণে পাঁচ টাকা মূল্যমানের একটি বাংলাদেশী ডাকটিকিট অবমুক্ত করা হয়েছে।   আরও দেখুন   আলাউদ্দিন খাঁ   তথ্যসূত্র    আরও পড়ুন   মোবারক হোসেন খান, ওস্তাদ আয়েত আলী খাঁ, ঢাকা: স্বদেশ প্রকাশ।   বহিঃসংযোগ     বিষয়শ্রেণী:১৮৮৪-এ জন্ম বিষয়শ্রেণী:১৯৬৭-এ মৃত্যু বিষয়শ্রেণী:বাংলাদেশী পুরুষ সঙ্গীতজ্ঞ বিষয়শ্রেণী:বাংলাদেশী উচ্চাঙ্গ সঙ্গীতশিল্পী বিষয়শ্রেণী:বাঙালি সঙ্গীতজ্ঞ বিষয়শ্রেণী:বাঙালি সঙ্গীতশিল্পী বিষয়শ্রেণী:বাঙালি মুসলিম বিষয়শ্রেণী:সংস্কৃতিতে স্বাধীনতা পুরস্কার বিজয়ী বিষয়শ্রেণী:ব্রাহ্মণবাড়িয়া জেলার সঙ্গীতজ্ঞ বিষয়শ্রেণী:প্রাইড অব পারফরম্যান্স প্রাপক
ক্রেস্ট হল মার্কিন বহুজাতিক প্রোক্টর অ্যান্ড গ্যাম্বল (পি&জি) দ্বারা তৈরি টুথপেস্ট এবং অন্যান্য মুখের স্বাস্থ্যবিধি পণ্যের একটি মার্কা এবং বিশ্বব্যাপী বিক্রি হয়। ইউরোপের অনেক দেশে, যেমন জার্মানি, বুলগেরিয়া, সার্বিয়া, ইউক্রেন, বেলারুশ, রাশিয়া, পোল্যান্ড, হাঙ্গেরি, লাটভিয়া , রোমানিয়া, এস্তোনিয়া এবং লিথুয়ানিয়া, এটি ব্লেন্ড-এ-মেড নামে বিক্রি হয়, যেটি একটি প্রতিষ্ঠিত জার্মান টুথপেস্টের নাম। ১৯৮৭ সালে পি&জি দ্বারা অধিগ্রহণ করা হয়েছিল। ফ্রান্স, ইতালি, ইসরায়েল, সুইডেন, ফিনল্যান্ড, আর্জেন্টিনা, বেলজিয়াম, নেদারল্যান্ডস, ব্রাজিল, যুক্তরাজ্য, রিপাবলিক অফ আয়ারল্যান্ড, অস্ট্রেলিয়া, নাইজেরিয়া, গ্রীস, উরুগুয়ে এবং কলম্বিয়ায়, এটি ওরাল-বি মার্কার অধীনে পাওয়া যায়।   ইতিহাস    তথ্যসূত্র    বহিঃসংযোগ    ক্রেস্ট টুথপেস্টের পণ্যের বিবরণ এবং ইতিহাস — এর প্রস্তুতকারক, প্রক্টর অ্যান্ড গ্যাম্বল থেকে ওয়েব্যাক মেশিনের মাধ্যমে  একটি আইকনের জন্ম:   CREST  —P&G এর বর্তমান ইতিহাসের পাতা  ক্রেস্ট ব্র্যান্ড ওয়েবসাইট  বিষয়শ্রেণী:প্রক্টর অ্যান্ড গ্যাম্বল মার্কা বিষয়শ্রেণী:টুথপেস্টের মার্কা বিষয়শ্রেণী:১৯৫৫-এ প্রবর্তিত পণ্য
ভো ভান থুয়ং (জন্ম ১৩ ডিসেম্বর ১৯৭০) হলেন ভিয়েতনামের একজন রাজনীতিবিদ যিনি ২০২৩ সালের মার্চ মাস থেকে ২০২৪ সালের মার্চ মাস পর্যন্ত  ভিয়েতনামের রাষ্ট্রপতি হিসেবে দায়িত্ব পালন করেছেন, তিনি ১৯৪৫ সালে প্রজাতন্ত্রের প্রতিষ্ঠার পর থেকে এই পদে দায়িত্ব পালনকারী সর্বকনিষ্ঠ ব্যক্তি। দেশটির রাষ্ট্রপ্রধান হিসেবে, কমিউনিস্ট পার্টির সাধারণ সম্পাদকের পর থুয়ং ভিয়েতনামের দ্বিতীয় সর্বোচ্চ কর্মকর্তা ছিলেন। কমিউনিস্ট পার্টির দুর্নীতিবিরোধী কর্মকাণ্ডের মধ্যে তার পদত্যাগ তাকে সর্বনিম্ন সময়ের রাষ্ট্রপতি বানিয়েছে।  তিনি বর্তমানে পলিটব্যুরোর সদস্য এবং ভিয়েতনামের কমিউনিস্ট পার্টির (সিপিভি) কেন্দ্রীয় কমিটির সচিবালয়ের স্থায়ী সচিব, তিনি ভিয়েতনামের ১৫তম জাতীয় পরিষদের সদস্যও। তিনি ২০১৬ থেকে ২০২১ সাল পর্যন্ত ভিয়েতনামের কমিউনিস্ট পার্টির কেন্দ্রীয় প্রচার বিভাগের প্রধান, হো চি মিন নগর পার্টি কমিটির ভারপ্রাপ্ত স্থায়ী সম্পাদক; কুয়াং গাই পার্টি কমিটির সচিব; স্থায়ী সচিব, হো চি মিন কমিউনিস্ট যুব ইউনিয়নের কেন্দ্রীয় কমিটির প্রথম সচিব, এবং ভিয়েতনাম যুব ফেডারেশনের চেয়ারম্যান ছিলেন। তিনি ভিয়েতনামের কমিউনিস্ট পার্টির ইতিহাসে পার্টি কেন্দ্রীয় কমিটির সচিবালয়ের সর্বকনিষ্ঠ স্থায়ী সদস্য।  দর্শনে স্নাতকোত্তর ডিগ্রি এবং রাজনৈতিক তত্ত্বে উন্নত ডিগ্রিধারী থুয়ং ভিয়েতনামের কমিউনিস্ট পার্টির একজন সদস্য। তিনি ভিয়েতনামের ১২তম ও ১৪তম জাতীয় পরিষদের সদস্য এবং ২০১১ সাল থেকে ভিয়েতনামের কমিউনিস্ট পার্টির কেন্দ্রীয় কমিটির সদস্য ছিলেন।   টীকা    তথ্যসূত্র   বিষয়শ্রেণী:ভিয়েতনামের রাষ্ট্রপতি বিষয়শ্রেণী:ভিয়েতনামি রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:১৯৭০-এ জন্ম বিষয়শ্রেণী:উইকিউপাত্তে প্রাতিষ্ঠানিক ওয়েবসাইট নেই বিষয়শ্রেণী:হাই জুং প্রদেশের ব্যক্তি
কলকাতা মহানগর অঞ্চল বা কলকাতা মেট্রোপলিটান অঞ্চল (কেএমএ) বা বৃহত্তর কলকাতা পশ্চিমবঙ্গের রাজধানী কলকাতা মহানগরের একটি সংযুক্ত নগরাঞ্চল। দিল্লি ও মুম্বইয়ের পর এটি ভারতের তৃতীয় সবথেকে জনবহুল মহানগর এলাকা। এলাকাটি কলকাতা মেট্রোপলিটান ডেভেলপমেন্ট অথরিটি (কেএমডিএ) দ্বারা পরিচালিত। চারটি পৌরসংস্থা ও ৩৯ টি পৌরসভা এই এলাকার অন্তর্গত।Kolkata . Metropolis.org.   এক্তিয়ার  এক্তিয়ারমানব বসতিনামমোট সংখ্যা পৌরসংস্থা কলকাতা, চন্দননগর, বিধাননগর, হাওড়া  ৪ পৌরসভা উত্তর চব্বিশ পরগনা জেলা উত্তর দমদম, উত্তর ব্যারাকপুর, কামারহাটি, কাঁচড়াপাড়া, খড়দহ, গারুলিয়া, দক্ষিণ দমদম, দমদম, নিউ ব্যারাকপুর, নৈহাটি, টিটাগড়, পানিহাটি, বরাহনগর, ব্যারাকপুর, বারাসত, ভাটপাড়া, মধ্যমগ্রাম, হালিশহর   দক্ষিণ চব্বিশ পরগনা জেলা জয়নগর মজিলপুর, পূজালি, বজবজ, বারুইপুর, মহেশতলা, রাজপুর সোনারপুর   নদিয়া জেলা কল্যাণী, গয়েশপুর, হরিণঘাটা   হাওড়া জেলা উলুবেড়িয়া   হুগলি জেলা উত্তরপাড়া কোতরং, কোন্নগর, চাঁপদানি, ডানকুনি, বাঁশবেড়িয়া, বৈদ্যবাটী, ভদ্রেশ্বর, রিষড়া, শ্রীরামপুর, হুগলি-চুঁচুড়া   ৩৮   জনপরিসংখ্যান  ২০১১ সালে জনগণনার তথ্য অনুসারে কলকাতা মহানগর অঞ্চলের মোট জনসংখ্যা ১,৪১,১২,৫৩৬ জন অর্থাৎ ১ কোটি ৪০ লক্ষের কিছু বেশি।http://censusindia.gov.in/2011-prov-results/paper2/data_files/india2/Million_Plus_UAs_Cities_2011.pdf কেএমডিএ-এর রিপোর্ট অনুযায়ী অঞ্চলটির মোট আয়তন , সুতরাং এই অঞ্চলটির জনঘনত্ব    পাদটীকা     বিষয়শ্রেণী:পশ্চিমবঙ্গের ভূগোল বিষয়শ্রেণী:ভারতের মহানগর অঞ্চল বিষয়শ্রেণী:কলকাতার ভূগোল
thumb|দাপ্তরিক প্রতিকৃতি, ২০২৩ জন সেলউইন গামার, ব্যারন দেবেন,  (জন্ম ২৬ নভেম্বর ১৯৩৯) একজন ব্রিটিশ কনজারভেটিভ পার্টির রাজনীতিবিদ, পূর্বে সাফোক কোস্টালের সংসদ সদস্য (এমপি) এবং এখন হাউস অফ লর্ডসের সদস্য। তিনি ১৯৮৩ থেকে ১৯৮৫ সাল পর্যন্ত কনজারভেটিভ পার্টির চেয়ারম্যান ছিলেন এবং ১৯৯৩ থেকে ১৯৯৭ সাল পর্যন্ত পরিবেশ বিষয়ক সেক্রেটারি অফ স্টেট সহ বিভিন্ন সরকারি পদে অধিষ্ঠিত ছিলেন।  গুমার ২০১০ সালের সাধারণ নির্বাচনে হাউস অফ কমন্স থেকে সরে দাঁড়ান এবং লর্ড দেবেন হিসাবে হাউস অফ লর্ডসে নিযুক্ত হন।  লর্ড দেবেন যুক্তরাজ্যের স্বাধীন জলবায়ু পরিবর্তন কমিটির চেয়ারম্যান ছিলেন। এছাড়াও তিনি সাসটেইনেবিলিটি কনসালটেন্সি স্যানক্রফট ইন্টারন্যাশনাল, রিসাইক্লার ভালপাক, এবং পিমফা (পার্সোনাল ইনভেস্টমেন্ট অ্যান্ড ফাইন্যান্সিয়াল অ্যাডভাইস অ্যাসোসিয়েশন) এর সভাপতিত্ব করেন। তিনি দ্য ক্যাথলিক হেরাল্ড এবং ক্যাসেল ট্রাস্টের একজন পরিচালক - একটি বন্ধকী এবং বিনিয়োগ সংস্থা। তিনি জলবায়ু পরিবর্তন দাতব্য সংস্থা কুল আর্থের ট্রাস্টি, সমুদ্র সংরক্ষণ দাতব্য সংস্থা, ব্লু মেরিন ফাউন্ডেশনের পাশাপাশি।   তথ্যসূত্র   বহিঃসংযোগ  Debrett's People of Today  Guardian Unlimited Politics – Ask Aristotle: John Gummer MP  TheyWorkForYou.com – John Gummer MP    BBC article on the burger / BSE story      Castle Trust  |-  |-  |-  |-  |-  |-  বিষয়শ্রেণী:রক্ষণশীল দল (যুক্তরাজ্য) এর চেয়ারম্যান বিষয়শ্রেণী:যুক্তরাজ্যের সংসদ সদস্য ২০০৫-২০১০ বিষয়শ্রেণী:যুক্তরাজ্যের সংসদ সদস্য ২০০১-২০০৫ বিষয়শ্রেণী:যুক্তরাজ্যের সংসদ সদস্য ১৯৯৭-২০০১ বিষয়শ্রেণী:যুক্তরাজ্যের সংসদ সদস্য ১৯৯২-১৯৯৭ বিষয়শ্রেণী:যুক্তরাজ্যের সংসদ সদস্য ১৯৮৭-১৯৯২ বিষয়শ্রেণী:যুক্তরাজ্যের সংসদ সদস্য ১৯৮৩-১৯৮৭ বিষয়শ্রেণী:যুক্তরাজ্যের সংসদ সদস্য ১৯৭৯-১৯৮৩ বিষয়শ্রেণী:যুক্তরাজ্যের সংসদ সদস্য ১৯৭০-১৯৭৪ বিষয়শ্রেণী:যুক্তরাজ্যের প্রিভি কাউন্সিলের সদস্য বিষয়শ্রেণী:ইংরেজ রোমান ক্যাথলিক বিষয়শ্রেণী:রক্ষণশীল দল (যুক্তরাজ্য) এর জীবনকাল পিয়ার বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:ব্রিটিশ রাষ্ট্র সচিব বিষয়শ্রেণী:চেশায়ারের ব্যক্তি বিষয়শ্রেণী:জীবিত ব্যক্তি বিষয়শ্রেণী:১৯৩৯-এ জন্ম বিষয়শ্রেণী:সেলউইন কলেজ, কেমব্রিজের প্রাক্তন শিক্ষার্থী বিষয়শ্রেণী:কেমব্রিজ ইউনিয়নের সভাপতি বিষয়শ্রেণী:ব্রিটিশ পরিবেশ বিভাগের রাষ্ট্র সচিব বিষয়শ্রেণী:যুক্তরাজ্যের পেমাস্টার জেনারেল বিষয়শ্রেণী:যুক্তরাজ্যের কৃষিমন্ত্রী বিষয়শ্রেণী:দ্বিতীয় এলিজাবেথের সৃষ্ট ব্রিটিশ সংসদের উচ্চকক্ষের আজীবন সদস্য
থাম্ব| সুইস শিল্পী মিলো মোইরে পারফর্ম করছেন, পেস্টি এবং একটি কাট-আউট ব্রা টপ পরে, ২০১৬ পেস্টিস (একবচনে পেস্টি) হল এমন প্যাচ যা একজন ব্যক্তির স্তনেরবৃন্ত এবং স্তনবৃন্তের চারপাশ ঢেকে রাখে, সাধারণত আঠা দিয়ে লাগানো থাকে। যদিও পেস্টি সাধারণত স্ট্রিপার, বার্লেস্ক শো এবং কামোত্তেজক বিনোদনের সাথে যুক্ত, তবে এগুলো মাঝে মাঝে অন্তর্বাস, সৈকতের পোশাক বা গো টপলেস দিবসের মতো মহিলাদের অধিকার বিষয়ক অনুষ্ঠানের সময় প্রতিবাদ হিসাবে পরিধান করা হয়, যা অশালীনতার আইনের অধীনে সম্ভাব্য বিচার এড়াতে পারে।   গ্যালারি    আরও দেখুন    শীর্ষস্বাধীনতা  নিপল শিল্ড (গয়না)  নিপল শিল্ড (স্তন্যপান করানো)  মারকিন    তথ্যসূত্র    বহিঃসংযোগ      বিষয়শ্রেণী:যৌন আইন বিষয়শ্রেণী:লাঁজরি বিষয়শ্রেণী:আদিরসাত্মক নৃত্য বিষয়শ্রেণী:স্তনবৃন্ত
This template displays an age appropriate for an infant: months and days up to one year, years and months up to three years, and years beyond.  Usage  {{age for infant|abbr= yes/no|YEAROFBIRTH|MONTHOFBIRTH|DAYOFBIRTH}} {{subst:age for infant|abbr= yes/no|YEAROFBIRTH|MONTHOFBIRTH|DAYOFBIRTH|CMPYEAR|CMPMONTH|CMPDAY}} abbr - if set to yes days are displayed as "dys", months as "mos", etc., etc. If set to no or undefined, the template displays normally. DAYOFBIRTH - the day the infant was born MONTHOFBIRTH - the month in which the baby was born YEAROFBIRTH - the year the baby was born, in four digits CMPDAY - the day to compare to, rather than the current day CMPMONTH - the month to compare to, rather than the current month CMPYEAR - the year to compare to, rather than the current year  Examples of use  Wikipedia's current date is .  {{age for infant||1|1|abbr=yes}} gives:   More examples of output:  Age
আটিয়া ইউনিয়ন বাংলাদেশের টাঙ্গাইল জেলার অন্তর্গত দেলদুয়ার উপজেলার একটি ইউনিয়ন।এক নজরে আটিয়াইউনিয়ন তালিকা   ভৌগোলিক উপাত্ত  আটিয়া একটি ঐতিহ্যবাহী গ্রাম এবং ইউনিয়ন। ১৭৭৮ খ্রিস্টাব্দে প্রকাশিত রেনেল তার মানচিত্রে টাঙ্গাইল সম্পূর্ণ অঞ্চলকেই আটিয়া বলে দেখিয়েছেন। ১৮৬৬ খ্রিস্টাব্দের আগে টাঙ্গাইল নামে কোনো স্বতন্ত্র স্থানের পরিচয় পাওয়া যায় না। টাঙ্গাইল নামটি পরিচিতি লাভ করে ১৫ নভেম্বর ১৮৭০ খ্রিস্টাব্দে মহকুমা সদর দপ্তর আটিয়া থেকে টাঙ্গাইলে স্থানান্তরের সময় থেকে। এর পর থেকেই আটিয়া ডাক নাম কমতে থাকে। ১৯৮৪ সালে আটিয়া থানা ও উপজেলা হওয়ার কথা থাকলেও শেষ পর্যন্ত তা হয়নি। নতুন থানা ও উপজেলা হয় দেলদুয়ার। বর্তমানে আটিয়া একটি ইউনিয়ন। আয়তন- ২৩ বর্গ কিলোমিটার। আটিয়া ইউনিয়নে গ্রাম ২৭ টি। নাল্লাপারা, গোয়ারিয়া, কাঠালিয়া, শাইলখাই, নান্দুরিয়া, বিন্যাউরি, হিংগানগর (কামান্নাপাড়া, গোস্বামীপাড়া, বেপারীপাড়া, বড়বাড়ী, কৈবর্তপাড়া, সাহাপাড়া), গড়াসিন, গাজিয়াবাড়ী, বিন্দুরিয়া, গোমজানী, ভুরভুরিয়া, পিরোজপুর, ঘুনিকিশোর, মামুদপুর, বারই আটিয়া, চালা আটিয়া (উ. ও দ.), কসবা আটিয়া, মালতপাড়া, কান্দাপাড়া, মৌশা।   জনসংখ্যার উপাত্ত  বাংলাদেশের ২০১১ সালের আদমশুমারী অনুযায়ী আটিয়া ইউনিয়নের মোট জনসংখ্যা ৩১৬১৬ জন (পুরুষ-১৭০১৮ জন, মহিলা-১৪৫৯৮জন)।মোট ভোটার- ২৪৩২২ জন।   শিক্ষা  ১।আটিয়া মহিলা মহাবিদ্যালয়,আটিয়া ২।বেলায়েৎ হোসেন বহুমুখী উচ্চ বিদ্যালয়,নাল্লাপাড়া ৩।এম এ করিম বহুমূখী উচ্চ বিদ্যালয়,ছিলিমপুর ৪।শাহানশাহী উচ্চ বিদ্যালয়,আটিয়া ৫।আটিয়া ইউনিয়ন আদর্শ বিদ্যালয়,আটিয়া ৬।হযরত আদম কাশ্মীর (রঃ) দাখিল মাদ্রাসা,আটিয়া   দর্শনীয় স্থান  আতিয়া মসজিদ, আদম কাশ্মিরী মাজার   উল্লেখযোগ্য ব্যক্তি  আদম কাশ্মিরী   তথ্যসূত্র   বিষয়শ্রেণী:দেলদুয়ার উপজেলার ইউনিয়ন বিষয়শ্রেণী:ঢাকা বিভাগের জনবহুল স্থান বিষয়শ্রেণী:টাঙ্গাইল জেলার জনবহুল স্থান
কৃষ কুমার সুরেশচন্দ্র রাভাল, ব্যারন রাভাল, ওবিই একজন ব্রিটিশ আইনজীবী, জীবনসঙ্গী এবং ফেইথ ইন লিডারশিপের পরিচালক।  প্রাথমিক জীবন এবং শিক্ষা রাভাল ইথিওপিয়ায় ভারতীয় বাবা-মায়ের ঘরে জন্মগ্রহণ করেন । তিনি কেমব্রিজের ট্রিনিটি কলেজ এবং শেফিল্ড বিশ্ববিদ্যালয় থেকে আইন বিষয়ে পড়াশোনা করেন।  কর্মজীবন রাভাল ফেইথ ইন লিডারশিপ নামক একটি সংস্থার পরিচালক, যা সাত-সাত বোমা হামলার পর আন্তধর্মীয় সহযোগিতার মাধ্যমে জনকল্যাণে কাজ করার উদ্দেশ্যে প্রতিষ্ঠিত হয়। তিনি কেমব্রিজ বিশ্ববিদ্যালয়ের ধর্মতত্ত্ব বিদ্যালয়ের (স্কুল অব ডিভিনিটি) একজন অনুষদ সদস্য। এছাড়াও, তিনি লেবার ইন্ডিয়ানসের চেয়ারম্যান এবং সিটি শিখস-এর উপদেষ্টা বোর্ডের সদস্য।  ২০২৪ সালের ডিসেম্বর মাসে প্রধানমন্ত্রী কিয়ার স্টারমার তাকে লেবার পার্টির পক্ষ থেকে রাজনৈতিক পিয়ারেজের অংশ হিসেবে আজীবন অভিজাতত্বের (লাইফ পিয়ারেজ) জন্য মনোনীত করেন। পরে ২০২৫ সালের ২৯শে জানুয়ারি তাকে হার্টফোর্ডশায়ারের হার্টস্মিয়ারের ব্যারন রাভাল উপাধি দেওয়া হয়। তিনি শ্রীমদ্ভগবদ্গীতার ওপর শপথ গ্রহণ করেন।  ব্যক্তিগত জীবন রাভাল একজন হিন্দু। ছোটবেলায় তিনি হার্টফোর্ডশায়ারের ভক্তিবেদান্ত ম্যানরে পড়াশোনা করেছিলেন । তিনি লেডি রাভাল, ডঃ লুসি রাভালের সাথে বিবাহ বন্ধনে আবদ্ধ হন।   তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:ব্রিটিশ হিন্দু বিষয়শ্রেণী:২০শ শতাব্দীর হিন্দু বিষয়শ্রেণী:২১শ শতাব্দীর হিন্দু বিষয়শ্রেণী:ভারতীয় বংশোদ্ভূত রাজনীতিবিদ বিষয়শ্রেণী:ভারতীয় বংশোদ্ভূত ব্রিটিশ ব্যক্তি বিষয়শ্রেণী:ইথিওপীয় বংশোদ্ভূত ব্রিটিশ ব্যক্তি বিষয়শ্রেণী:কেমব্রিজ বিশ্ববিদ্যালয়ের শিক্ষক বিষয়শ্রেণী:ট্রিনিটি কলেজ, কেমব্রিজের প্রাক্তন শিক্ষার্থী বিষয়শ্রেণী:শেফিল্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:শ্রমিক দল (যুক্তরাজ্য) এর জীবনকাল পিয়ার বিষয়শ্রেণী:তৃতীয় চার্লসের সৃষ্ট ব্রিটিশ সংসদের উচ্চকক্ষের আজীবন সদস্য বিষয়শ্রেণী:অফিসার্স অব দি অর্ডার অব দ্য ব্রিটিশ এম্পায়ার
ফারজানা বারি (উর্দু: فرزانہ باری, জন্ম: ৭ মার্চ, ১৯৫৭) হলেন একজন পাকিস্তানি নারীবাদী, মানবাধিকার কর্মী এবং একাডেমিক যিনি কায়েদ-ই-আজম বিশ্ববিদ্যালয়, ইসলামাবাদ পাকিস্তানের জেন্ডার স্টাডিজ বিভাগের পরিচালক হিসাবে দায়িত্ব পালন করেছিলেন।   নারীবাদ ও মানবাধিকার বিষয়ক কাজ  মানবাধিকার কর্মী ফারজানা বারি পাকিস্তানে ন্যায়বিচার এবং লিঙ্গ সমতার প্রচার করেছেন। তিনি পুরুষ-অধ্যুষিত জিরগের বিধিবদ্ধ ব্যবস্থার বিরুদ্ধে লড়াইBlind justice: Reforms can make jirgas more representative, Tribune.com.pk, 27 February 2014 এবং পাকিস্তানে নারীর অধিকার সম্পর্কিত ইসলামী বিধি-ব্যবস্থাগুলির পক্ষে কাজ করছেন।Pakistan clerics say women don't need to cover up , Enca.com, 20 October 2015   রাজনীতি  ফারজানা বারি সিনিয়র নেতা ও আওয়ামী ওয়ার্কার্স পার্টির (এডাব্লুপি) সহ-সভাপতি হিসাবেও দায়িত্ব পালন করেছেন। ২০১২ সালে এটি গঠিত হওয়ার পর থেকে তিনি এডাব্লুপিতে যোগ দিয়েছিলেন।   তথ্যসূত্র   বিষয়শ্রেণী:১৯৫২-এ জন্ম বিষয়শ্রেণী:জীবিত ব্যক্তি বিষয়শ্রেণী:পাকিস্তানি গণতন্ত্রকর্মী বিষয়শ্রেণী:পাকিস্তানি মানবাধিকারকর্মী বিষয়শ্রেণী:পাকিস্তানি নারীবাদী বিষয়শ্রেণী:পাকিস্তানি নারী অধিকার কর্মী বিষয়শ্রেণী:পাকিস্তানি নারী সক্রিয়কর্মী বিষয়শ্রেণী:পাকিস্তানি নাগরিক অধিকার কর্মী বিষয়শ্রেণী:পাকিস্তানি ধর্মনিরপেক্ষতাবাদী বিষয়শ্রেণী:পাকিস্তানি কলাম লেখক বিষয়শ্রেণী:কলাম লেখিকা বিষয়শ্রেণী:কায়েদ-ই-আজম বিশ্ববিদ্যালয়ের শিক্ষক